Rikunarita-ORG/Wikinium huggingface dataset:
# 科索沃戰爭

**科索沃戰爭**即係1999年3月24號由美國話事嘅北約繞過聯合國唔經安理會授權，以「消除人道災難」為理由，打住「人權高於主權」旗號，向科索沃轟炸咗足足78日，直到同年6月10號。起因係1996年到1999年嘅科索沃解放軍獨立戰爭，同埋1998年到1999年嘅種族流血衝突，南斯拉夫政府軍侵犯阿爾巴尼亞人人權。

戰後科索沃俾聯合國托管，喺政治同經濟上都同南斯拉夫分開，後來更宣佈脫離南斯拉夫獨立。
# 柯士甸

| 柯士甸 Austin |
| --- |
| 城市 |
| City of Austin |
|  |
| 由上而下、由左至右：市中心；德州議會大廈；議會大道橋；達利·K·羅祐–德州紀念球場；柯士甸德州大學主樓；派拉蒙劇院；柯士甸藝術博物館 |
| 格言：Live Music Capital of the World |
| 柯士甸 柯士甸喺美國嘅位置 |
| 經緯度:  北緯30°16′2″西經97°45′50″ |
| 國家 |  美國 |
| 州 |  德薩斯州 |
| 起 | 1835年 |
| 設市 | 1839年12月27號 |
| 政府 |
|  • 類型 | 議會–經理制政府 |
| 面積 |
|  • 城市 | 790.1 平方公里（305.1 平方英里） |
|  • 陸地 | 771.5 平方公里（297.9 平方英里） |
|  • 水域 | 18.6 平方公里（7.2 平方英里） |
|  • 都會區 | 11,099.91 平方公里（4,285.70 平方英里） |
| 海拔 | 149 米（489 英尺） |
| 人口（2010） |
|  • 城市 | 790,390 |
|  • 估計 （2018） | 964,254（全美第11） |
|  • 密度 | 1,228.6/平方公里（3,182/平方英里） |
|  • 都會區 | 2,168,316 |
| 時區 | CST（UTC-6） |
|  • 夏令時間 | CDT（UTC-5） |
| 美國郵區編號 | 78701–78705 78708–78728 78730–78739 78741–78742 78744–78769 |
| 電話區號 | 512 |
| 網站 | austintexas.gov |

**柯士甸**（英文：**Austin**）係美國德薩斯州首府。

柯士甸
## 攷
# BitTorrent

BT原理
**BitTorrent**（簡稱 **BT**、BT 下載、變態下載）係一個網路文件傳輸協議，佢能夠實現點對點文件分享嘅技術。比起其他點對點嘅協議，佢有更多點對多點嘅特性，呢個特點簡單咁講就係：下載嘅人越多，速度就越快。下載完之後只要唔閂 BitTorrent 軟件，就可以成為種（擁有完整檔案嘅人）分流畀其他人下載。

## 原理

普通嘅HTTP/FTP下載使用TCP/IP協議，BitTorrent協議係起喺 TCP/IP 協議之上嘅一個 P2P 文件傳輸協議，喺TCP/IP結構嘅應用層。 BitTorrent協議本身都包含咗好多具體嘅內容協議同擴展協議，而且喺度不斷擴充緊。

根據 BitTorrent 協議，文件發佈者會根據要發佈嘅文件整一個 .torrent 文件，即係文件個種，亦都叫做「種」。

.torrent 文件其實係文本文件，包含 Tracker 信息同文件信息兩部分。Tracker 信息主要係 BT 下載時需要用到嘅 Tracker 伺服器地址同針對 Tracker 伺服器嘅設置，文件信息係用目標文件計出嚟嘅，計算結果根據 BitTorrent 協議入面嘅編碼規則進行編碼。主要原理係將畀人下載嘅文件分成大小一樣、分成一塊塊，每塊大小一定要係 2k 整數次方，將每塊嘅索引信息同 Hash 驗證碼寫入 .torrent 文件入面；所以 .torrent 文件就做咗被下載文件嘅「索引」。

下載者要下載文件內容，要先攞到相應嘅 .torrent 文件，然後用 BT 客戶軟件嚟下載。

下載嗰陣，BT 客戶先解析 .torrent 文件得到 Tracker 地址，然後連接到 Tracker 伺服器。Tracker 伺服器回應下載者嘅請求，提供下載者其他下載者（包括發佈者）嘅 IP 地址。下載者再連接去其他下載者，根據 .torrent 文件，兩者分別話畀對方聽自己已經有嘅塊，然後從對方度攞自己冇嘅。呢個時候，唔需要其他伺服器嘅參與，分散咗單個線路上嘅數據流量，亦都減輕咗伺服器嘅負擔。

下載者每得到一個塊，就要對比下載塊嘅 Hash 驗證碼同 .torrent 文件裏面嘅，如果一樣，即係話呢塊啱，唔一樣嘅話，就需要重新下載嗰塊。呢種規定係為咗解決下載內容準確性嘅問題。

一般嘅 HTTP / FTP 下載，發佈文件只係喺某個或者某幾個伺服器，下載嘅人太多，伺服器的頻寬好容易受唔住，變得好慢。而 BitTorrent 協議下載嘅特點係，下載嘅人越多，提供嘅頻寬亦都越多，種子亦會越來越多，下載速度就越快。

而有啲人下載完成之後閂咗，提供比較少嘅數據畀其他用戶，為咗盡量避免呢種行為，喺非官方 BitTorrent 協議中有超級種子嘅演算法。這種演算法畀文件發佈者分幾步發佈文件，發佈者唔洗一次提供文件所有嘅內容，而係慢慢咁開放嘅下載內容嘅比例，延長下載時間。呢個時候，速度快嘅人由於未下載完，就必須畀數據其他人，速度慢嘅人有更加多嘅機會得到數據。

## 拎

*
*
* Bitgle - the bit torrent search engine powered by Google CSE
# Xbox One

| Xbox One |
| --- |
|  原裝Xbox One連Kinect |
| 類型 | 電子遊戲機 |
| 開發商 | 微軟 |
| 記憶體 | 8GB DDR3 |
| 網站 | Xbox.com |

**Xbox One**係一部由微軟推出嘅第八世代家用遊戲機，亦係「Xbox」系列機種嘅第三代，前一部係Xbox 360，2013年11月上市。對手係Wii U同PlayStation 4。

## 史

* 微軟喺2013年5月21號嘅記者會上宣佈Xbox One，預定喺2013年年底前上市。
* 2013年11月22號，Xbox喺南北美洲、澳洲同埋部分歐洲國家上市。
* 2014年9月，Xbox喺中國、日本同埋其他歐洲國家上市。

## 功能

### 多媒體互動

可以有多項網絡同娛樂媒體內容，其中包括電影、電視直播同音樂。

### Kinect

Xbox One用咗新一代Kinect運作。新一代Kinect可以好快判斷到玩家嘅動作。

## 參攷

## 出面網頁

* Xbox官方網站（美國）
* Xbox官方網站（日本）
* Xbox官方網站（台灣）
* Xbox官方網站（香港）
* Xbox官方網站（新加坡）
# Crowdsourcing

**Crowdsourcing** 係一個幫公司做生意嘅方法，將難題交畀公眾解決。好多時係會利用個網嚟做聯絡方法、架生同資料嘅途徑。

Crowdsourcing 呢個字係由 Wired 雜誌喺 2006年中整出嚟，係源於 Outsourcing（外判），一般嘅外判係判出去畀一間公司做，「Crowdsourcing」就「判出去」畀一大班唔識嘅人去做，而呢啲人係唔收錢嘅。維基百科係十幾個 Crowdsourcing 嘅實際例子之一。

## 參考

## 連出去

* Netflix and the art of crowdsourcing innovation
* crowdsourcing blog
* Crowdsourcing: consumers as creators
* Ears Wide Open: Is this the company of the future
* House, crowdsourcing in action
* Innovation in the Age of Mass Collaboration
* 史上最大的「Crowdsourcing」
# 無國界記者

**無國界記者**（法文：Reporters sans frontières，縮寫：**RSF**，英文：Reporters Without Borders）係一個致力保護記者免受迫害並推進新聞自由嘅國際非政府組織，由羅伯特·梅納德（Robert Ménard）喺1985年喺法國蒙彼利埃創立。總部設於巴黎，並且喺亞、歐、美、非設有14家辦事處（喺美國有兩個辦事處，分別位於華盛頓同埋三藩市）。

無國界記者係國際言論自由交流會（IFEX）嘅成員。IFEX係由全球60幾個非政府組織組成嘅網絡，喺世界範圍內監察言論自由被侵犯嘅狀況、促進並捍衛言論自由嘅權力。喺無國界記者發表嘅報刊、出版物中指出：無國界記者捍衛全世界被囚禁記者嘅權利同埋新聞自由，即係《世界人權宣言》中第19條描述提供信息同埋獲取信息嘅權利。

無國界記者喺2005年獲歐洲議會授予自由精神薩哈羅夫獎。

## 關注議題

### 中國「大外宣」

無國界記者組織喺2019年3月發佈嘅報告提到，中國正試圖喺全球範圍建立「全球傳媒新秩序」，通過將自己嘅國際電視廣播現代化、投資外國媒體，同埋喺國際媒體上大量購買廣告，以防範同埋反擊對中國政府嘅批評。

## 參考
# Google Doodle

鼓勵投票嘅塗鴉版商標，同正常商標嘅關係係品牌字款同品牌顏色
**Google Doodle**，意思係 ｢Google 塗鴉｣，係指將 Google 搜尋引擎嘅上面嘅商標改做同正常唔同嘅第個樣，譬如節日嘅時候改到佢應節，又或者可以紀念知名人士，Google Doodle 嘅首個塗鴉係1998年6月所推出嘅**Burning Man**。初期嘅塗鴉都係普通圖畫，後來有時係動畫。最初只係喺頭版塗鴉，後來其他版都可能有。

## 睇埋

* 塗鴉

## 出面網頁

* Google Doodle嘅官方網站
* YouTube上面嘅Google Doodle嘅頻道
# Chromium

Chromium|  |
| 喺 Windows 10 上執行嘅 Chromium 63 |
| 開發者 | The Chromium Project |
| 初始版本 | 2008年9月2號 (2008-09-02) |
| 最新發布 | * 142.0.7444.61（2025年11月6號; 穩定版本）
* 142.0.7444.134（2025年11月6號; 穩定版本）
* 142.0.7444.49（2025年11月6號; 穩定版本）

 |
| 程式語言 | C、C++、Java、JavaScript、Python |
| 作業系統 | BSD Linux OS X（10.10 及更高版本） Microsoft Windows（Windows 7 及更高版本） Android（4.4 及更高版本） iOS（10.0 及更高版本） |
| 檔案大細 | 49.5 MB（Linux x64） 77.3 MB（OS X） 43.2 MB（Windows） |
| 軟件類別 | 網頁瀏覽器 |
| 許可協議 | BSD授權條款及其他自由版權 |
| 網站 | www.chromium.org dev.chromium.org |
| 代碼庫 | * chromium.googlesource.com/chromium/src
 |

**Chromium**係Google為咗發展自家嘅瀏覽器Google Chrome而開啟嘅計劃，以BSD授權條款等幾種授權發行並且開放原始碼。Chromium同Google Chrome共享大部分程式碼同埋功能，但功能同埋商標之間有一啲細微嘅分別。

Chromium 更新速度好快，每隔幾個鐘就會有新嘅開發版本發佈，每一次更新幅度唔一定相同，可能會有新功能，或者單純修復問題，由於新功能會先喺Chromium上測試，等待認證之後先至會應用喺Google Chrome上，所以Chromium係Google Chrome嘅先行版。

## 安全獎賞計劃

* 2010年首度宣布，「Chromium 安全獎賞計劃」（Chromium Security Rewards Program）並日提供小額獎金畀發現 Chrome 瀏覽器潛在安全漏洞嘅研究人員。
* 2012年2月提高金額，贊助 Pwnium 駭客競賽，搵 Chrome「可徹底利用嘅弱點」，並提供搵到漏洞嘅駭客高額嘅獎金。

## 參考
# Dart

Dart|  |
| 編程範式 | 多範型：腳本語言、物件導向（基於類嘅程式）、指令式編程、函數程式設計 |
| 設計者 | Lars Bak、Kasper Lund |
| 編程員 | Google |
| 第一次出現 | 2011年10月10號 (2011-10-10) |
|  |
| 穩定版本 | 3.12.2
 / 2026年6月9號，10日之前 |
|  |
| 類型系統 | 可以揀 |
| 系統平台 | 跨平台 |
| 操作系統 | 跨平台 |
| 軟件授權 | BSD許可證 |
| 副檔名 | .dart |
| 網站 | dart.dev |
| 啟發語言 |
| JavaScript、Smalltalk、Erlang、Strongtalk、C# |

**Dart**（英文讀音：[dɑrt]）係一種適用喺全球資訊網嘅開放原始碼程式語言，由Google主導開發，喺2011年10月公開。佢嘅開發團隊係由Google Chrome瀏覽器V8引擎團隊嘅領導者拉爾斯·巴克主持，目標係成為下一代結構化網頁嘅開發語言。

類似JavaScript，Dart亦係一種物件導向語言，但佢係採用類別為基嘅程式設計。佢只允許單一繼承，語法風格接近C語言。

## 史

2011年Google喺丹麥奧胡斯（Aarhus）舉行嘅「GOTO國際軟體開發大會」預告會出嘅新網頁程式語言Dart，喺一種以類別做基礎嘅程式設計語言（class-based programming language），喺所有瀏覽器都可以有高效能嘅執行效率。2011年10月10號Google宣布推出Dart嘅預覽版。

Google喺dartlang.org公佈Dart開發工具同原始碼範例等嘅內容，同時提供埋相關虛擬機器平台。目前Dart有兩種方式執行：一係喺原生嘅虛擬機器上，二係將Dart程式碼轉做Javascript，直接喺Javascript引擎上執行。

### 標準化

ECMA已經成立咗技術委員會TC52展開標準化Dart嘅工作，同時因為Dart可以被編譯成標準嘅JavaScript，佢可以有效咁喺所有現代瀏覽器上面運行。2014年7月，ECMA嘅第107次全體大會通過咗第一版Dart語言規範。

## 例子

Hello World例子：

```
void main() {
 print("Hello World!");
}

```

計費氏數列次目函數：

```
// If int n > 2, return fib(n - 1) + fib(n - 2);
// otherwise, return int 1 as result
int fib(int n) => (n > 2) ? (fib(n - 1) + fib(n - 2)) : 1;

void main() {
 print('fib(20) = ${fib(20)}');
}

```

匿名函數例子：

```
void main() => print(fib(3));
Function fib = (int n) => (n > 2) ? (fib(n - 1) + fib(n - 2)) : 1;

```

## 原生應用程式

Google 已經為 Android、iOS 同埋 Windows 上嘅原生應用程式開發引入咗Flutter。Flutter係一個移動應用程式SDK，包含框架、小部件同埋工具，佢為開發人員提供咗一種構建同埋部署移動應用程式嘅方法，用Dart編寫。Flutter可以同Firebase或者其他移動應用 SDK配合用，仲係開源嘅添。

## 睇埋

* Google
* 程式語言
* JavaScript
* 腳本語言
* 開源
* Carbon

## 參考

## 出面網頁

* Dart嘅官方網站
# AI摘要

2024年5月，AI摘要錯誤教人用膠水黐住薄餅上面嘅芝士
**AI摘要**（**AI Overviews**）係Google搜尋整合嘅一項人工智能功能，佢會自動生成搜尋結果嘅摘要喺頂頭，由Google喺2024年5月喺美國推出。呢個功能推出之後受到好多批評，原因包括佢會生成一啲誤導性、荒謬，甚至潛在危險嘅講法；佢被指會搶走原本應該流向內容網站嘅流量。

2024年10月，呢個功能開放畀臺灣同香港等繁體中文用戶用。

## 睇埋

* AI模式
# Google 搜尋趨勢

Google 趨勢| Google 趨勢介面截圖（顯示顏色編碼嘅搜尋比較） |
| 網址 | trends.google.com/trends |
| 商用？ | 否 |
| 網站類型 | 搜尋分析 |
| 可用語言 | 英文、西班牙文、葡萄牙文、中文、法文等 |
| 擁有者 | Google |
| 開自 | Google |
| 現時狀態 | 營運緊 |

**Google 趨勢**（Google Trends）係Google推出嘅一個網站，用嚟分析喺 Google 搜尋器入面唔同搜尋查詢喺各個地區同語言之間嘅熱門程度。網站會用折線圖去比較唔同關鍵詞喺指定時間段內嘅搜尋量變化。
# 樂視

**樂視網**（**LeTV**，深交所：**300104**），全名**樂視網資訊科技（北京）股份有限公司**，係中國一間影片網站公司，2010年喺深圳交易所創業板上市。除咗搞網站，佢亦有出智能電視畀客開電視就睇到樂視網入面嘅影片。2015年9月，佢宣佈投到英超喺香港嘅播映權，正式進軍香港嘅電視市場。
# 金屬

金屬棍：燒到焮，焮到紅
金一嚿
喺化學入面，**金屬**係一啲隨時會釋放電子，成為離子，而喺元素形態時又以金屬鍵鍵形式存在嘅化學物質。佢哋有時會被形容為一堆畀電子圍住嚟轉，成為結晶體嘅正離子。金屬亦係元素三大分類之一，同半金屬與及非金屬並列。硼（B）至到釙（Po）嘅一條對角綫將元素週期表分成兩部分，左下角係金屬，右上角係非金屬，疊住條綫嘅就係半金屬。

大自然裏面非金屬嘅分量多過金屬嘅分量，但係金屬就佔咗元素嘅大部分。常用嘅金屬，例如五金，即係金、銀、銅、鐵、錫，都係元素。

金屬元素嘅所有同素異形體（Allotrope）個樣都閃令令、可延展嘅（Malleability）、可延長嘅（Ductility），全部都係導電體（Conductor of electricity），同埋好嘅導熱體。相比起來講，大部分非金屬元素都好脆 （Brittle），又係啞面，而且唔傳電。金屬傳電係因為佢最面頭嗰個電子殼啲電子都唔係好穩定，鍾意甩出去，所以就出晒去原子同原子之間嘅空隙，形成一個類似「電子海」嘅游離電子層。

大部分金屬都係唔穩定嘅化學物質。當佢哋係金屬，即係重係以元素形式存在嘅時候，會同氧氣產生唔同速度嘅化學作用。快嘅好似鉀同氧氣嘅反應會喺幾秒之內完成，但係鐵同氧氣嘅反應，即係生銹，就要幾個月甚至幾年先至完成，途中重要經過幾個階段。鹼金屬反應最快，其次係鹼土金屬，過渡元素會慢啲，當中例如金、銀、鉑就直情唔會有化學反應。

有啲金屬會自然形成一浸好薄，但係好硬，而且唔透水嘅氧化層，例如鋁、鈦。呢浸氧化層將個金屬物件同外界完全隔絕，成為一個保護層。所以呢啲金屬雖然好易產生化學作用，但係都算係一啲抗侵蝕嘅金屬。呢層天然嘅氧化層比大部分嘅人工保護層防禦力更強，而且可以用陽極電鍍 （Anodizing）嘅方法加厚。

金屬嘅氧化物係鹼性嘅。要防止金屬嘅鏽蝕，除咗以上講過嗰浸天然防禦層之外，重可以靠電鍍同埋髹油。
# 芝加哥大學

芝加哥大學嘅Eckhart Hall
**芝加哥大學**（英文：**University of Chicago**）係美國伊利諾州芝加哥嘅一間大學，1890年建校。佢同週邊好多研究所合作，包括有美國最大嘅粒子加速器費米實驗室，阿貢國家實驗室，同埋Marine Biological Laboratory。而家學校入邊有大概15000個學生，校長係Robert J. Zimmer。佢嘅拉丁校訓係*Crescat scientia; vita excolatur*，譯過來係「讓科學發展以領導人類生活」。

芝加哥大學有91個師生校友攞過諾貝爾獎，包括楊振寧。
# 繪畫理論

**繪畫理論**（英文：**theory of painting**）係指藝術相關學者心目中有關畫畫嘅理論。一套繪畫理論會講明「畫嘅定義係乜嘢」以及「一幅畫要點先至會令觀賞者覺得佢靚」等問題嘅答案。到咗 2020 年為止，世人仲未有一套完全一致受到認同嘅繪畫理論。

## 睇埋

* 視藝設計原則
* 畫畫
* 樂理

## 攷
# 龐貝古城

龐貝
**龐貝古城**（**Pompeii**）係古羅馬城鎮，喺意大利拿坡利省附近，維蘇威火山東南山腳嘅一座古城，距離羅馬大約係240千米，距離拿坡利大約係20千米，位置同而家嘅龐貝市（Pompei）重疊。喺公元79年，龐貝古城畀維蘇威火山爆發時嘅火山灰埋住，到18世紀先至出土，而家係世界文化遺產。

## 地理

龐貝古城係喺公元前600年左右建立，起喺意大利沙諾河（Sarno）附近嘅一個由附近嘅維蘇威火山（距離8公里，大約等於5英里）早期噴發形成嘅沿海岩石小山丘上面，高度大約係海拔40米（130 英尺）嗰度。

龐貝古城火山爆發嘅罹難者
## 考古挖掘

由於呢座古城突然埋咗喺火山灰入面，古城嘅屋同街都保存得好完整。因為火山爆發得好突然，當時龐貝古城嘅人完全唔知道，所以佢哋就好似困咗喺時光膠囊入面，為今日嘅我哋提供咗一個寶貴嘅歷史訊息。呢座古城嘅發掘工作係喺1748年開始，一直持續到2022年。透過挖掘龐貝古城，歷史學家同考古學家可以了解公元一世紀羅馬人嘅生活、文化、藝術等嘅情況。資料顯示，當時嘅龐貝古城係一座繁盛嘅城市。
# 塗鴉

**塗鴉**係嚮牆上面畫公仔，包括：

* 嚮廁所門板後面寫粗口詩
* 嚮名勝古蹟上面提字「曾到此一遊」
* 收數佬嚮人地屋企門口噴字「還錢」

好多人心目中，特別係華人，都認為塗鴉唔係藝術創作，認為一定要清理，所謂「塗鴉一分鐘，清潔成個鐘」，要洗返乾淨道牆都好花時間。

## 塗鴉藝術

有藝術性質嘅塗鴉同一般破壞性塗鴉共存喺同一埲牆
多倫多嘅 Graffiti Alley 一角
不過事實上，某啲類型嘅塗鴉的確已經被視為一種藝術。有啲城市亦設有特別地方畀人做塗鴉；亦有啲塗鴉作品會當名畫咁拍賣，例如 Banksy 嘅其中一幅塗鴉作品喺2021年賣咗1680萬英鎊。

一般嚟講，做塗鴉會講規舉，例如通常只會冚破壞性嘅塗鴉，又或者冚畫嘅目的係同原畫有對答，又或者唔可以冚死咗嘅畫家嘅遺作、唔可以冚名作、唔可以冚有意義嘅畫等等。

有啲多塗鴉嘅地方其實已經變咗名勝，例如加拿大嘅多倫多有 Graffiti Alley，英國倫敦有 Brick Lane 等等。亂咁清理塗鴉，喺某啲情況，例如洗走呢啲名勝上面嘅塗鴉，其實可以算係破壞文物。

## 攷
# 表演藝術

馬戲都係種演藝
**演藝**，或者叫**表演藝術**，係藝術嘅表現形式，可以由話劇、音樂、舞蹈、歌劇、音樂劇、魔術、雜技、Cosplay等形式表現出嚟。通常用兩種方式演繹，一種係唔出聲，凈係用肢體動作表達要表演嘅故仔；另一種係加埋說話、唱歌、笑話或者詩詞喺表演裏頭。

表演藝術同視覺藝術唔同，視覺藝術係指本質上用作品來呈現藝術，而作品係將視覺目的當成創作重點，例如繪畫、攝影、版畫同電影等，有關三維立體空間物件嘅作品，例如雕塑同建築就叫造型藝術。而表演藝術係用表演嘅人（表演者）嚟呈現藝術。呢個係表演藝術嘅特點，表演嘅人有演員、舞蹈員、音樂家、歌手、魔術師等。表演藝術亦都要同其他相關領域嘅工作者合作，例如曲詞創作者、劇場技術、編劇等。

表演藝術入邊有一種稱為行為藝術嘅項目，佢強調行為藝術者同觀眾交流。

戲劇、音樂、舞蹈同其他表演喺世界上每個文化都存在。音樂同舞蹈可以追溯到史前時期，雜技技巧亦可以追溯到古埃及時期。

## 歷史

### 西方表演藝術

歐洲嘅表演藝術可以追溯到西元前六世紀嘅希臘古典時代，例如劇作家索福克勒斯等創作嘅希臘悲劇。喺希臘化時代，喜劇亦都開始廣為流傳。之後到咗歐洲黑暗時代，表演藝術局限喺宗教劇，後嚟文藝復興嗰陣強調人文主義思想，喺音樂、舞蹈、歌劇都有好多作品。十八世紀，隨住莫扎特嘅《費加洛嘅婚禮》等喜歌劇，大眾開始接觸歌劇。十九世紀，美國嘅非裔藝術家開始發展爵士樂同藍調。現代舞喺二十世紀初開始受到注意。

### 華夏表演藝術

華夏文化中最早有文字記載嘅表演藝術喺商朝，以甲骨記錄有薩滿人跳舞。

## 跳舞

紐約市唐人街有好多粵籍華僑，佢哋過年會喺度舞南獅。
跳舞係演藝一種，定義上係要跳舞嘅人用自己嘅身體（尤其係四肢）作出一連串有節奏嘅郁動。喺絕大多數嘅現存舞種當中，跳舞用嘅節奏傳統上會係由音樂產生嘅。

啲人跳舞嘅目的可以有好多：跳舞嘅人好多時係表演者，當跳舞係種表演藝術，想用自己嘅身體郁動同音樂節奏之間嘅配合嚟娛樂觀眾同埋令觀眾覺得串舞有美感；不過另一方面，跳舞有陣時又會帶有藝術以外嘅文化意義，例如好多類型嘅草裙舞（Hula）喺古代嗰時係夏威夷等地嘅人嘅神聖舞－專門喺宗教場合嗰度跳、用嚟做拜神嘅作用嘅。

除咗文化同藝術上嘅作用之外，跳舞對健康同體能都有一定嘅幫助：跳舞好多時都好要求體力，例如芭蕾舞當中嘅男舞蹈員就成日都需要做出「捧起自己舞伴」等講求肌肉力量嘅動作；事實係，醫學上嘅研究經已表明，好多類型嘅舞蹈都具有幫跳嘅人提升身體嘅平衡力同肌肉力量等嘅正面效果，所以到咗廿一世紀初，有唔少人都鍾意以跳舞嚟做嗜好。

## 睇埋

* 行為藝術
* 當代藝術
* 相聲
* 小品
* 傳統藝術
* 資訊藝術
* 默劇
* 演藝

## 引咗
# 阿圖爾·叔本華

阿圖爾·叔本華
**阿圖爾·叔本華**（**Arthur Schopenhauer**，1788年2月22號—1860年9月21號），德國哲學家。代表作 *Die Welt als Wille und Vorstellung* （世界作為意志同表象）。

叔本華嘅『世界係表象』繼承康德哲學對現象同自體（*Ding an sich*）嘅分野，但係佢只同意康德分類之中嘅因果，康德認為我哋係冇法理解自體。叔本華以為我哋係冇法喺理性上認識自體，不過，可以用直覺得知，而自體就係意志（Wille），亦即係叔本華講嘅『世界係意志』。意志就係**生存嘅意志**（**Will-to-live**），意志支配一切，導致慾望、虛無、最後痛苦。叔本華認為淨係通過藝術先可以走得甩一陣間。佢嘅哲學同一啲東方哲學、佛教有相似嘅地方。

## 攷

*
* *The World As Will and Representation* (1969), Arthur Schopenhauer, Peter Smith Publisher Inc., ISBN 0-8446-2885-9

## 連出去

* 古滕堡計劃：*Schopenhauer, Arthur, 1788-1860*
# 歐霸

歐霸標誌
**歐霸**（Iveco，**I**ndustrial **Ve**hicle **Co**rporation嘅縮寫）係意大利快意工業屬下（2010年及之前係快意屬下）一間商用車及引擎製造廠，1975年由快意貨車製造廠（快意嘅貨車部）、Officine Meccaniche、Lancia Veicoli Speciali、Unic同埋Magirus五間公司合併而成，總部設喺意大利北部城市都靈。

## 旗下牌子

* 歐霸–商用車
* Iveco DVD–軍車
* Iveco Magirus–救火設備
* Iveco Powertrain–引擎
* Astra–貨車
* Iveco Bus–巴士（1999至2013年叫做Irisbus）
* Altra
* 南京依維柯（Naveco，同中國合資）
* Otoyol（冇再用）
* Pegaso-ENASA（冇再用）
* Seddon Atkinson（冇再用）

## 出面網頁

* 歐霸
# 城市規劃

2003 年影到嘅香港；城市規劃係重要嘅工作－香港啲街同建築物能唔能夠（例如）令啲人返工返學方便啲呢？
**城市規劃**（粵音：sing4 si5 kwai1 waak6），又叫**都市規劃**，係一門設計同工程學工作，專負責度一座城市（包括市區、市郊同郊區）要點樣妥善噉運用佢哋啲空間同基建，目標係要令座城市入面嘅各種活動－由經濟以至社會呀噉－行起上嚟效率能夠有咁高得咁高。做城市規劃可以係想喺一笪空地上面起新城市，亦可以係想同一座現有嘅城市做吓翻新。

現實表明，城市規劃係一樣複雜得好交關嘅工作：一座城市係個好複雜嘅系統；例如由於城市啲地價相對比較貴，所以好嘅城市規劃建築物容積率（FAR；總樓面面積 : 笪地嘅面積）要有效率先得；但另一方面，若果容積率高得滯，又可能會對周邊環境構成影響－笪地方迫滿嗮高樓大廈，有好多人都會想用嗰笪地，就會對嗰頭啲交通造成壓力，而且人口密度高咗亦都表示產生嘅垃圾同用嘅電會多咗；除咗噉，做城市規劃有陣時仲要諗埋歷史同埋保留啲古蹟。因此，做城市規劃往往唔係一個人做到嘅，而係要集結成隊專家嚟做，而且啲專家會嚟自多個唔同領域，包括工程學、建築學同經濟學呀噉。

因為城市規劃咁難做，廿世紀中世界各地嘅政府都開始睇重要深入探討呢個課題。有唔少相關領域嘅工作者都會做研究，剖析現實世界啲城市嘅設計－當中香港同廣州都有唔少人研究。甚至有人會讀學位專攻城市規劃。

## 定位

## 規劃理論

## 技術考量

## 簡史

## 睇埋

* 城市設計
* 鬼域
* 城市衰退
* 城市建造

## 引咗
# 卡爾頓花園

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 卡爾頓花園  |  |

 |
|  |
| 起好 | 1856年  |
| 國家 | 澳洲  |
| 位處政區 | City of Melbourne  |
| 地點 | Carlton  |
| 面積 | 26 公頃  |
| 遺產名 | National Trust of Australia (Victoria) listing、listed on the Australian National Heritage List  |
| 面積 | 26 公頃  |
| 卡爾頓花園嘅位置
 |
| [改維基數據] |
| * 睇
* 傾
* 改
 |

**卡爾頓花園**係個喺澳洲嘅世界遺產，登錄喺聯合國教科文組織嘅世界遺產名錄。

## 拎

* UNESCO
# 1996年夏季奧林匹克運動會

1996年夏季奧林匹克運動會會場
**1996年夏季奧林匹克運動會**係第26屆現代奧林匹克運動會，1996年7月19號到8月4號喺美國亞特蘭大搞。

## 背景

亞特蘭大係喺1990年國際奧委會東京會議嘅投票中，擊敗雅典、貝爾格萊德、曼徹斯特、墨爾本同埋多倫多而成為主辦城市嘅。

由於1996年係現代奧運會嘅百年華誕，再加上美國响1994上半年舉行1994年FIFA世界盃足球大賽，好多人認為國際奧委會應該將主辦權交畀奧運會嘅發源地——希臘雅典，但係奧委會最後嘅投票結果就決定由亞特蘭大主辦，主要原因係：希臘嘅體育場館設施達唔到理想嘅標準。

好多人認為呢次奧運會係1990年代幾次奧運會中，最失敗嘅一次。交通問題突出，重過度商業化，好多人埋怨周街都係廣告。

另外，响7月27號（奧運會舉行期間）發生嘅亞特蘭大奧林匹克百年公園爆炸案，111人受傷，1人瓜老襯。喺國際奧委會主席薩馬蘭奇嘅閉幕演說中，佢第一次冇將呢屆奧運會形容為「有史以嚟最好嘅一屆奧運會」。

## 賽事焦點

* 英屬香港係最後一次以「香港」同埋「Hong Kong」名義出席奧林匹克運動會，滑浪風帆選手李麗珊贏到香港史上首面奧運金牌。
* 美國跑手米高莊遜贏到男子200米同400米兩個項目嘅金牌，並以19.32秒成績刷新男子200米世界記錄。
* 土耳其選手蘇利曼諾古（Naim Suleymanoglu）成為第一個獲得3個奧運金牌嘅舉重選手。
* 壘球、沙灘排球、山地單車同埋女子足球首次成為奧運會比賽項目。
* 有5名運動員被發現食咗運動禁藥。
# 亞瑟米勒

| 亞瑟米勒 |
| --- |
|  |
| 姓名原文 | Arthur Miller |
| 出生日 | 1915年10月17號  |
| 出生地 | 哈林  |
| 本名 | Arthur Asher Miller |
| 死亡日 | 2005年2月10號  （89歲） |
| 死亡地 | Roxbury  |
| 死因 | 心臟衰竭、心血管病、癌  |
| 國籍 | 美國  |
| 母語 | 英文  |
| 識嘅語言 | 英文  |
| 信奉 | 猶太教  |
| 母校 | Abraham Lincoln High School、密芝根大學  |
| 職業 | playwright、essayist、編劇、新聞從業員、小說家、作家、prose writer  |
| 名作 | Death of a Salesman、The Crucible、長橋遠望、All My Sons、After the Fall  |
| 配偶 | Mary Slattery、瑪莉蓮夢露、Inge Morath  |
| 仔女 | Rebecca Miller、Jane Ellen Miller、Robert A. Miller  |
| 亞爸 | Isidore Miller  |
| 亞媽 | Augusta Barnett  |
| 兄弟姊妹 | Joan Copeland  |
| 網站 | www.arthurmiller.org |
| [改維基數據] |
| * 睇
* 傾
* 改
 |

**亞瑟米勒**（**Arthur Miller**，1915年10月17號—2005年2月10號），係美國劇作家，出名作品有《推銷員嘅死》。佢亦係演員瑪麗蓮夢露第三位老公。
# 道瓊斯工業平均指數

**道瓊斯工業平均指數**（Dow Jones Industrial Average，DJIA，簡稱**道指**）係由華爾街日報編輯同埋道瓊斯公司創辦人查理斯道（Charles Dow）創造嘅幾種股票市場指數之一。佢將呢個指數作為測量美國股票市場上工業構成嘅發展，係最悠久嘅美國市場指數之一。

時至今日，道指包括美國卅間最大、最出名嘅上市公司。雖然個名提及「工業」呢兩個字，但實際佢對歷史上嘅意義可能比對實際上嚟得多啲——因為今日嘅卅間成分企業之中，大部分都唔再同重工業有關。由於補償股票分割同埋其它嘅調整嘅效果，佢而家只係加權平均數，唔代表成分股價值嘅平均數。

道指嚮2024年12月4號創出45,073.63點嘅新高。

## 成份股

道瓊斯工業平均指數包括以下30間公司：

| 股票代號 | 英文公司名 | 粵文稱呼 | 網頁地址 |
| --- | --- | --- | --- |
| MMM | 3M Co. | 3M | 3M Co. |
| AXP | American Express Co. | 美國運通 | American Express Co. |
| AAPL | Apple Inc. | 蘋果公司 | Apple Inc. |
| BA | Boeing Co. | 波音 | Boeing Co. |
| CAT | Caterpillar Inc. | Caterpillar | Caterpillar Inc. |
| CVX | Chevron | 雪佛龍 | Chevron |
| CSCO | Cisco Systems Inc. | 思科 | Cisco Systems Inc. |
| KO | Coca-Cola Co. | 可口可樂公司 | Coca-Cola Co. |
| DD | E.I. DuPont de Nemours & Co. | 杜邦 | E.I. DuPont de Nemours & Co. |
| XOM | Exxon Mobil | 埃克森美孚 | Exxon Mobil |
| GE | General Electric Co. | 通用電氣 | General Electric Co. |
| GS | Goldman Sachs Group Inc | 高盛 | Goldman Sachs Group Inc |
| HD | Home Depot Inc. | 家得寶 | Home Depot Inc. |
| INTC | Intel Corp. | 英特爾 | Intel Corp. |
| IBM | International Business Machines Corp. | IBM | International Business Machines Corp. |
| JPM | JPMorgan Chase | 摩根大通 | JPMorgan Chase |
| JNJ | Johnson & Johnson | 莊生 | Johnson & Johnson |
| MCD | McDonald's Corp. | 麥當勞 | McDonald's Corp. |
| MRK | Merck & Co. Inc. | 默克 | Merck & Co. Inc. |
| MSFT | Microsoft Corp. | 微軟 | Microsoft Corp. |
| NKE | NIKE Inc | Nike | NIKE Inc |
| PFE | Pfizer Inc. | 輝瑞 | Pfizer Inc. |
| PG | Procter & Gamble Co. | 寶潔 | Procter & Gamble Co. |
| TRV | Travelers Cos. | 旅行家集團 | Travelers Cos. |
| UTX | United Technologies Corp. | 聯合技術 | United Technologies Corp. |
| UNH | UnitedHealth Group Inc. | 聯合健康 | UnitedHealth Group Inc. |
| VZ | Verizon Communications | 威訊 | Verizon Communications |
| V | Visa Inc | Visa | Visa Inc |
| WMT | Wal-Mart Stores Inc. | 窩嘜 | Wal-Mart Stores Inc. |
| DIS | Walt Disney Co. | 和路迪士尼公司 | Walt Disney Co. |

資料來源："Dow Jones Averages | Dow Jones Industrial Average | Components" (英文).

## 參考
# 政府債券

**政府債券**（粵拼：zing3 fu2 zaai3 gyun3；英文：**government bond**）顧名思義係指緊由政府發行嘅債券。喺廿一世紀初，世界各地嘅政府都會發行債券，並且用籌返嚟嘅錢搞公共事務。

## 基本概念

## 政策運用

## 睇埋

* 債券市場
* 公債
* 經濟政策

## 連結

* （英文） 政府債券係乜，有咩種類，同埋有咩優缺點，投資百科
# 戴卓爾夫人

| 戴卓爾夫人 |
| --- |
|  |
| 姓名原文 | Margaret Thatcher |
| 出生日 | 1925年10月13號  |
| 出生地 | Grantham  |
| 本名 | Margaret Hilda Roberts |
| 死亡日 | 2013年4月8號  （87歲） |
| 死亡地 | The Ritz London  |
| 死因 | 中風  |
| 國籍 | 英國、大不列顛愛爾蘭聯合王國  |
| 母語 | 英式英文  |
| 識嘅語言 | 英文  |
| 信奉 | 循道衛理公會、聖公宗  |
| 母校 | City Law School、Kesteven and Grantham Girls' School、Somerville College  |
| 職業 | 政治人、化學家、autobiographer、大律師、政治家、research scientist、business executive  |
| 政黨 | 保守黨  |
| 配偶 | 戴卓爾  |
| 仔女 | Mark Thatcher、Carol Thatcher  |
| 亞爸 | Alfred Roberts  |
| 亞媽 | Beatrice Ethel Stephenson  |
| 網站 | margaretthatcher.org |
| [改維基數據] |
| * 睇
* 傾
* 改
 |

**瑪嘉烈·希達·戴卓爾，戴卓爾**女男爵（**Margaret Hilda Thatcher, Baroness Thatcher**，1925年10月13號—2013年4月8號），通稱**戴卓爾夫人**，係英國政治人，响1979年至1990年之間做英國嘅第七十任首相。

戴卓爾夫人係自梳士巴利侯爵以嚟，任職時間最長嘅英國首相。如果淨係計單一連續嘅任期，就係自十九世紀初利物浦伯爵以嚟，任職時間最長嘅英國首相。佢係英國史上第一位女首相，第一個經選舉產生嘅主要政黨女黨魁，同埋第一位女性做過重大國務官位（Great Offices of State）。

戴卓爾夫人第一次入閣係嚮1970-1974年，出任希思內閣嘅教育及科學大臣。保守黨政府落台後，佢响1975年成為保守黨黨魁同埋官方反對黨領袖，而且响1979年率領保守黨重掌政府，兼成為英國第一個女首相。

2013年4月8號，戴卓爾夫人因為中風而過身，享年八十七歲。

## 出面網頁

* Margaret Thatcher | The Margaret Thatcher Centre
* Margaret Thatcher Foundation
* "History of Baroness Margaret Thatcher - GOV.UK" (英文).
* 戴卓爾夫人喺互聯網電影資料庫嘅資料（英文）
# 混合經濟

**混合經濟**（**mixed economy**）係經濟體一種，指混合唔同經濟體系嘅元素嘅經濟體。所以，事實上根本冇對混合經濟嘅單一定義。資本主義國家裏面嘅混合經濟一般係指市場機構同政府干預相結合嘅經濟制度，呢一種係以私有制為基礎嘅經濟運行體制。以中國為首嘅社會主義國家裏面嘅混合經濟一般係講混合所有制經濟，被認為係一種以社會主義作為基本嘅經濟制度。
# 大衛寶兒

| 大衛寶兒 |
| --- |
| 大衛寶兒喺2002年嘅一次演唱會巡演 |
| 男歌手 |
| 出世 | 大衛·羅拔·鍾斯 David Robert Jones (1947-01-08)1947年1月8號  英國英格蘭倫敦布力斯頓 |
| 死 | 2016年1月10號(2016-01-10)（69歲）  美國紐約州紐約曼克頓 |
| 配偶 | * 安治寶兒（1970年－1980年結婚）
* 伊曼（1992年結婚；2016年寶兒死咗）
 |
| 仔女 | * 鄧肯鍾尼斯
* 亞歷山大·扎拉·鍾斯（2000年出世）
 |
| 音樂類 | 搖滾，華麗搖滾，藝術搖滾，流行搖滾 |
| 演奏樂器 | 主唱，結他，鍵盤，口琴，色士管，中提琴，大提琴，日本筝，鼓 |
| 活躍年代 | 1962～2016 |
| 網站 | davidbowie.com |

**大衛寶兒**（粵拼：daai6 wai6 bou2 ji4；英文：**David Bowie**；1947年1月8號—2016年1月10號）係英國最有影響力嘅搖滾音樂人之一兼華麗搖滾重要嘅代表人物，英格蘭倫敦人。佢嘅身份重有歌手、製作人、演員同埋藝術家，佢作風好大膽，喺舞台上嘅造型好多變，最出名嘅係佢嘅雙性人妝扮同埋太空人妝扮。

香港1980年代有啲玩Band嘅人都有受到佢嘅影響，譬如黃家駒、葉世榮、黃耀明。
# 小兒麻痺症

| 小兒麻痺症 |
| --- |
| 分類同外部資源 |
| 小兒麻痺症患者 |
| ICD-10 | A80, B91 |
| ICD-9 | 045, 138 |
| 疾病DB | 10209 |
| MedlinePlus | 001402 |
| eMedicine | ped/1843 pmr/6 |
| 醫學主題 | *C02.182.600.700* |

**小兒麻痺症**（英文：**Poliomyelitis**，簡稱**Polio**），又叫**脊髓灰質炎**、**急性灰白髓炎**，係種病毒影響脊髓灰質嘅病，可以引致殘廢甚至死亡，不過有疫苗可以接種預防。
# 民歌

Eivør Pálsdóttir（丹麥嘅民歌現場）
**民歌**man4 go1（**folk song**）係指民間音樂當中嘅歌（有人聲負責唱嘅音樂）。一般嚟講，歐美地區嘅民歌用木結他、口琴同小提琴等嘅原聲樂器比較多，好少可用電聲嘅樂器，而且喺音樂性嚟講，會比較輕；民歌通常好重視歌詞，有啲歌詞可以當作詩歌嚟睇，用口語化嘅語言寫嘅都有。

民歌喺1960年代喺啲英文地區得到好大嘅發展，亦都喺成個西方文化史入邊扮演咗無可代替嘅地位。有代表性嘅人物有Woody Guthrie、Bob Dylan、皮特西格、Joan Baez、約翰丹佛、西蒙和加芬克爾同彼得、保羅與瑪莉，佢哋喺1960年代上下作啲，有好多成為咗經典，到而家啲人都冇忘記到，比如話Blowin' in the Wind、寂靜之聲、斯卡布羅集市、Vincent等等。

1970年代台灣興起民歌運動風潮，產生咗唔少用中文寫嘅民歌，而喺中國大陸，就到咗1990年代亦都有過民歌嘅風潮，佢哋稱之為民歌或校園民歌。民歌風潮對中文樂界都有唔細嘅影響。

香港亦有本土嘅民歌風格歌手有許冠傑同區瑞強等，亦有好多翻唱英文民歌嘅歌手。
# 卡爾波普爾

| 卡爾波普爾 |
| --- |
|  |
| 姓名原文 | Karl Raimund Popper |
| 出生日 | 1902年7月28號  |
| 出生地 | 維也納  |
| 本名 | Karl Raimund Popper |
| 死亡日 | 1994年9月17號  （92歲） |
| 死亡地 | Kenley  |
| 國籍 | Cisleithania、奧地利、英國、大不列顛愛爾蘭聯合王國  |
| 識嘅語言 | 英文、Austrian German、德文  |
| 學位 | 哲學博士  |
| 母校 | 維也納大學、劍橋大學、維也納大學  |
| 職業 | 哲學家、philosopher of science、作家、大學教員、社會學者、數學家、先生  |
| 僱主 | 坎特伯雷大學、倫敦政治經濟學院、倫敦國王學院、倫敦大學  |
| 名作 | The Logic of Scientific Discovery、The Open Society and Its Enemies、The Poverty of Historicism、Conjectures and Refutations、Objective Knowledge、Unended Quest、The Self and Its Brain  |
| 配偶 | Josefine Anna Henninger  |
| 亞爸 | Simon Siegmund Carl Popper  |
| 亞媽 | Jenny Popper  |
| 兄弟姊妹 | Anne Day-Helveg、Dora Popper  |
| [改維基數據] |
| * 睇
* 傾
* 改
 |

**卡爾·拉蒙德·波普**爵士 （1902年7月28號—1994年9月17號）係奧地利裔英國哲學家、學術人員同社會評論家。佢係20世紀最有影響力嘅科學哲學家之一，因為拒絕咗傳統嘅歸納主義科學方法，轉而支持經驗反證。按照波普嘅理論，實證科學中嘅理論永遠唔可以證實為真，但係可以被證偽，即係話理論可以通過決定性嘅實驗來檢驗。波普反對傳統嘅正當化知識論述，用批判理性主義取而代之，即係「哲學史上第一個非正當化嘅批評哲學」。

喺政治話語中，佢因為堅決捍衛自由民主同佢認為促成開放社會繁榮嘅社會批評原則而出名。佢嘅政治哲學接納咗主要民主政治意識形態嘅理念，包括自由意志主義／古典自由主義、社會主義／社會民主主義同保守主義，並嘗試將佢哋調和。

## 出面網頁

* 卡爾波普爾喺魁北克國家圖書檔案館嘅資料
* 卡爾波普爾喺BIBSYS嘅資料
* P1273 屬性顯示失敗: 搵唔到 P1273 屬性。

/ 卡爾波普爾喺加泰圖書館嘅資料
* 卡爾波普爾喺西班牙國家圖書館嘅資料
* 卡爾波普爾喺以色列國家圖書館嘅資料
* 卡爾波普爾喺分面應用主題詞表識別碼嘅資料
* 卡爾波普爾喺虛擬國際權威檔案識別碼嘅資料
* 卡爾波普爾喺Quora嘅資料
* 卡爾波普爾喺Freebase嘅資料
# 修適士郡

| 修適士郡 |
| --- |
| 風景相 |
|  |
| 旗 |
| 紋章 |
|  |
| 地理 |
|  |
|  |
| 位置圖 |
|  |
| 座標 | 50°56'49.56972"N, 0°8'28.94168"W |
| 面積 | 3,783 平方公里 |
| 人文 |
| 主權國 | 英國 |
| 邦國 | 英格蘭 |
| 地區 | 東南英格蘭 |
| 區劃類型 | 歷史郡[\*] |
| 人口 | 1,613,316 |
| [改維基數據] |
| * 睇
* 傾
* 改
 |

**修適士郡**（Sussex，源自古文*Sūþsēaxe*），地處英倫東南，屬地之廣同修適士王國相約。北鄰舒梨（Surrey），東接根德（Kent），西界衡州（Hampshire），南望英倫海峽。1974年分成東修適士、西修適士二郡。
# 心理病態

人腦杏仁核嘅位置 3D 圖解；紅色嗰兩粒就係杏仁核。
**心理病態**（粵拼：sam1 lei5 beng6 taai3）喺嚴格嘅性格心理學上係指一種性格上嘅特質，俾好多人認為係黑暗三角特質當中最反社會嗰個。心理病態傾向有持續嘅反社會行為、缺乏同理心而且異常大膽。罪犯多數都有心理病態（但多數心理病態者都唔會做犯法嘅嘢）。

## 基本概念

心理病態嘅英文名叫做 psychopathy。

心理病態係一種性格特質，程度有高低之分，主要特徵包括情感上嘅冷漠、缺乏同理心、良心感低下、同埋衝動行為。心理病態者往往望落有魅力、口才好，但實際上內心冷酷無情。佢哋好少可會對自己嘅行為感到內疚，即使做出傷害他人嘅行為都唔覺得有問題。另一個重要特徵係對社會規範無視，容易做出反社會行為，而且難以建立長期穩定嘅關係。心理病態常透過工具性質嘅手段接近人，例如用說話或表演製造信任，但本質上缺乏真誠關懷。

## 生理研究

心理學研究指，心理病態最重要嘅特點係唔識驚：有心理學研究試過搵班受試者返嚟，用生理方法（量度心跳率同埋皮膚電導呀噉）嚟睇住啲受試者嘅情緒，發現一般人喺見到自己以外嘅人痛或者驚嗰陣，都會或多或少噉出現驚嘅反應（同理心），所以唔會想做出令其他人痛或者驚嘅行為；相比之下，心理病態程度高嘅人就缺少咗呢種反應－佢哋傾向咩都唔驚，即係話就算佢哋明知自己做緊嘅嘢（例如係操縱人、攻擊人甚至殺人）會令其他人覺得受苦或者驚，佢哋都唔會有咩感覺，事後更加唔會因為做咗傷害人嘅嘢而自責（不過有可能會為咗呃身邊嘅人而扮自責）。

有關心理病態嘅神經研究發現，有心理病態嘅人嘅杏仁核（有份處理驚嘅情緒嘅腦區）對於會令一般人驚嘅嘢嘅反應異常咁弱，意思即係話正常人嘅杏仁核會因為驚而活動起變化，但心理病態程度高嘅人嘅杏仁核冇呢種反應。

## 睇埋

* 黑暗三角特質
* 最後通牒博弈
* 驚
* 性格衝動

## 引咗

## 拎
# 曼克頓

橙色部分係曼克頓。
**曼克頓**（英文：**Manhattan**），又叫做**曼赫頓**，臺山話音譯為**民鐵吾**，係美國東部哈德遜河下游嘅一個島，亦係紐約市嘅市中心。呢度係全紐約、全美國、甚至全世界最繁華嘅地方。

## 歷史

曼克頓喺幾百年前係印第安人嘅聚居地。1624年，荷蘭人坐船到呢度，先佔領咗曼克頓。後來英國人到嚟，趕走晒啲荷蘭人。美國獨立之後，曼克頓變成紐約嘅一部分。

## 地理

曼克頓係一個島。根據美國人口調查局數據，曼克頓總面積係87.5平方公里，其中59.5平方公里係陸地，28.0平方公里係水域。

人口方面，根據2000年美國人口普查，成個曼克頓一共有1,537,195人。曼克頓嘅種族結構係：

* 白人54.36%
* 黑人17.39%
* 印第安人0.50%
* 亞洲裔9.40%
* 大洋洲裔0.07%
* 其他種族14.14%

## 地標

* 帝國大廈（The Empire State Building）
* 華爾街（Wall Street）
* 卡內基音樂廳（Carnegie Hall）
* 中央公園（Central Park）
* 時代廣場（Times Square）

## 圖片

曼克頓北面天際線
## 參考